tartuNLP/wikipedia-smugri-20251201 huggingface dataset:
Palaiothíva

Palaiothíva (, myös "Palaiofíva", Παλαιοφήβα; "Palaiotheba") on vuori Keski-Kreikassa. Sen korkeus on 855 metriä. Vuori sijaitsee Boiotian alueyksikössä Alíartos-Thespiésin ja Livadeián kuntien rajalla.
Palaiothíva voidaan nähdä Elikónas-vuoren haarana. Vuoren koillispuolella sijaitsee Tilfoúsio- eli Pétra-vuori, joka yhdistetään antiikin ajan Tilfossion-vuoreen. Joskus antiikin Tilfossion-nimen katsotaan kuitenkin käsittäneen sekä Pétran että Palaiothívan. Joskus Tilfossion on yhdistetty ennen kaikkea Palaiothívaan. Palaiothívan kaakkospuolella sijaitsee Xerokióna- eli Ágios Vasíleios -vuori.
Palaiothívan huipulla on antiikin aikaisen linnoituksen jäänteet. Kyseessä saattaa olla antiikin lähteiden mainitsema Tilfossaion. Vuoren itärinteessä sijaitsee Pyhän Nikolaos Bunenelaisen luostari ("Moní Agíou Nikoláou tou Néou") ja länsirinteessä Pyhän Paraskevan luostari ("Moní Agías Paraskevís").
Profítis Ilías (vuori Boiotiassa)

Profítis Ilías (, myös "Profítis Ilías Granítsas", Προφήτης Ηλίας Γρανίτσας) on vuori Keski-Kreikassa. Sen korkeus on 894 metriä. Vuori sijaitsee Boiotian alueyksikön alueella Livadeián kaupungin kaakkoispuolella.
Profítis Ilías on Elikónas-vuoren jatke. Se on selvästi muinainen, sammunut tulivuori, ja sen kraatteri erottuu edelleen. Vuoren juurella on kuumia lähteitä. Vuoren nimi tulee siellä olevasta profeetta Elialle omistetusta kirkosta. Kraatterissa on autioitunut Palaiá Granítsan kylä, ja siksi vuori on tunnettu myös Granítsan Profítis Ilíaksena ja Granítsan vuorena.
Vuoren on perinteisesti katsottu olevan sama kuin antiikin ajan Lafystion (, ), ja siksi siihen viitataan myös nimellä Lafýstio (). Samasta syystä läheisellä kylällä on nimi Lafýstio. Toisaalta Lafýstio esiintyy myös viereisen Xerovoúni-vuoren toisena nimenä.
Antiikin aikana vuori erotti Lebadeian ja Koroneian tasangot. Pausanias kuvaa Lafystionin sijainneen 20 stadioninmitan eli noin 3,5 kilometrin päässä Koroneiasta. Hänen mukaansa siellä oli Zeus Lafystiokselle omistettu pyhäkkö. Vuoren katsotaan saaneen nimensä tästä pyhäköstä ja Zeuksen epiteetistä, jotka tulivat varhaisemmasta samannimisestä pyhäköstä Akhaia Fthiotiissa. Boiotialaisten mukaan Herakles raahasi Kerberoksen maan pinnalle Lafystionin luona. Tämä perinne perustunee paikan vulkaaniseen luonteeseen.
Stratonikó

Stratonikó () eli Biávitsa (Μπιάβιτσα, myös "Piávitsa", Πιαβίτσα) on vuori Chalkidikín niemimaalla Makedoniassa Kreikassa. Sen korkein huippu on Kontári (Κοντάρι) eli Katárti (Κατάρτι), jonka korkeus on 918 metriä. Vuori sijaitsee Aristotélisin kunnassa.
Stratonikó sijaitsee Chalkidikín niemimaan itäosassa. Se voidaan nähdä Cholomóntas-vuoren itäosana yhdessä sen eteläpuolella sijaitsevan Kákavos-vuoren kanssa. Stratonikón ja Kákavoksen erottaa toisistaan pienten tasankojen ketju Palaiochórin ja Stratónin kylien välillä.
Stratonikón vuorijono jakautuu kahteen osaan, pohjoiseen ja eteläiseen. Pohjoisosan korkein huippu on Sougliáni (Σουγλιάνι, 858 m). Sen muita huippuja ovat Profítis Ilías (Προφήτης Ηλίας, 665 m), Souglianoúdi (Σουγλιανούδι, 735 m) ja Koliáni (Κολιάνη, 716 m). Eteläosassa sijaitsee korkein huippu Kontári. Sen muihin huippuihin lukeutuu Strempeníkos (Στρεμπενίκος, 865 m).
Stratonikó-vuorella sijaitsee Varváran kylä. Vuoren ympärillä ovat Palaiochórin ja Stratónin lisäksi myös kylät Stavrós, Olympiáda, Stratoníki, Stágira ja Neochóri. Vuori on metsäinen ja siellä on muun muassa vanhaa tammimetsää.
Dana Spinant

Dana Spinant on romanialainen Euroopan komission virkamies. Hän on toiminut viestinnän pääosaston (DG COMM) pääjohtajana joulukuusta 2023 lähtien. Hän vastaa EU:n politiikkaa koskevan tiedottamisesta ulkopuolisille kohdeyleisöille ja koordinoi tiedotuskampanjoita.​
Tausta ja koulutus.
Spinant on entinen toimittaja, joka sai journalistikoulutuksensa Bukarestissa ja opiskeli kansainvälisiä suhteita Nizzan yliopistossa sekä Euroopan poliittisia ja hallinnollisia opintoja College of Europen Brüggen kampuksella Belgiassa. Hän työskenteli yli kymmenen vuotta Brysselin-kirjeenvaihtajana eri medioille ennen liittymistään EU:n instituutioihin vuonna 2009.​​
Virkaura.
Spinantin johdolla viestinnän pääosasto keskittyy erityisesti disinformaation ja vieraan vaikuttamisen torjuntaan, jota hän pitää yhtenä uuden komissiön prioriteeteista. Hän kehittää EU:n viestintästrategiaa ja vahvistaa Euroopan demokraattista vastustuskykyä mediamanipulaatioita vastaan.​ Viestinnän pääosasto toimii komission puheenjohtaja Ursula von der Leyenin poliittisen johdon alaisuudessa. Spinant seurasi tehtävässään tanskalaista Pia Ahrenkilde-Hansenia, joka toimi pääjohtajana 2019–2023.​​​
Sýmvolo

Sýmvolo (), antiikin Symbolon (, ), on vuorijono Makedoniassa Kreikassa. Sen korkeus on 692 metriä. Vuorijono sijaitsee Kaválan alueyksikössä Itä-Makedonian ja Traakian alueella. Sýmvolo on Rodópi-vuorten uloke ja ulottuu itä-länsisuunnassa Kaválan kaupungin pohjoispuolelta Strymonikóslahdelle.
Vuorijonon korkeimmat huiput ovat:
Antiikin aikana vuorijono erotti toisistaan Neapoliin kaupungin ja Filippoin tasangon.
Tártaris

Tártaris () on vuori Peloponnesoksen niemimaalla Kreikassa. Sen korkeus on metriä. Tártaris sijaitsee Akhaian alueyksikössä Kalávrytan kunnan alueella itäkaakkoon Erýmanthos-vuoresta ja länsilounaaseen Aroánia- eli Chelmós-vuoresta. Sieltä saa alkunsa Kleítoras-joki.
Vuoren huipulla ovat keskiaikaisen Tártarisin linnan eli Sopotón linnan rauniot.
Tilfoúsio

Tilfoúsio (), antiikin Tilfossion (, myös , ; ), on vuori Keski-Kreikassa. Sen korkeus on 288 metriä. Vuori sijaitsee Boiotian alueyksikössä Alíartos-Thespiésin ja Livadeián kuntien rajalla. Se tunnetaan nykyisin myös nimellä Pétra ().
Tilfoúsio muodostaa harjanteen, joka sijaitsee lännenpuoleisen Solinárin ja idänpuoleisen Ypsilántisin kylien välissä. Sen eteläpuolella sijaitsee korkeampi Palaiothíva-vuori, joka yhdistää sen Elikónasin massiiviin. Tilfoúsiota voidaan pitää Elikónasin kaukaisimpana haarana. Joidenkin näkemysten mukaan antiikin aikana nimi Tilfossion käsitti sekä Pétran että Palaiothívan. Joskus Tilfossion on yhdistetty ennen kaikkea Palaiothívaan.
Antiikin aikana Tilfossion-vuori oli Kopais-järven eteläpuolella, Haliartoksen ja Koroneian tasankojen välissä. Pausanias laski sen sijainneen 50 stadioninmitan eli noin yhdeksän kilometrin päässä Haliartoksesta. Vuoren ja Kopais-järven välinen sola oli tärkeä kulkureitti, sillä sen kautta kulki pohjoisesta Kreikasta Thebaan johtanut pääreitti.
Tilfossionin juurella oli pieni Tilfusa-niminen lähde, joka yhdistettiin samannimiseen nymfiin. Pausaniaan mukaan lähde oli Teiresiaan kuolin- ja hautapaikka. Hän kertoo, että Teiresias joi vettä lähteestä, kun argoslaiset olivat Theban vallattuaan viemässä häntä ja eräitä muita vankeja Delfoihin. Juotuaan hän kuoli, ja hänet haudattiin lähteen lähelle.
Seudulla on kaksi lähdettä, joista toinen saattaa olla sama lähde. Toinen sijaitsee Pétran juurella ja toinen Palaiothívan itärinteessä lähellä Pyhän Nikolaos Bunenelaisen luostaria ("Moní Agíou Nikoláou tou Néou"). Lähteen lähellä oli Apollon Tilfusiokselle omistettu temppeli. Sen rauniot on ilmeisesti löydetty Pétran läheltä, jolloin sen lähde olisi oikea Tilfusa. Jossakin vuoren lähistöllä oli myös praksidikaille ja Poseidon Hippiokselle omistetut pyhäköt.
Vuorella oli myös Tilfossaion-niminen linnoitus, joka hallitsi vuoren ja järven välistä kulkureittiä. Sekä Pétran että Palaiothívan huipulla on antiikin aikaisen linnoituksen jäänteet.
Nykyaikana Pétran vuori muistetaan ennen kaikkea sen lähellä vuonna 1829 käydystä Pétran taistelusta. Nykyisin nimi Tilfoúsio yhdistetään usein myös läheiseen Xerakióna- eli Ágios Vasíleios -vuoreen.
15817 Lucianotesi

15817 Lucianotesi (1994 QC) on pieni asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Kirkkauden ja valon heijastumisen perusteella asteroidi on läpimitaltaan todennäköisesti – . Asteroidin pyörähdysaika akselin ympäri on ja sen spektrityyppi on Xc-luokkaa (SMASSII).
Asteroidi on nimetty Luciano Tesin (s. 1931) mukaan.
Veroúsia

Veroúsia () eli Profítis Ilías (Προφήτης Ηλίας) on vuori Thessaliassa Kreikassa. Se kuuluu Ágrafa-vuoriin ja eteläiseen Píndokseen, ja sen korkeus on metriä. Vuori sijaitsee Kardítsan alueyksikön alueella.
Vuoren korkeimman huipun nimi on Profítis Ilías, jota käytetään myös koko vuoresta. Toiseksi korkein huippu on Veroúsia () ja kolmanneksi korkein huippu Badoúla eli Kalatóri (Μπαδούλα/Καλατόρι, ). Vuorelle voi kiivetä sen itäpuolella olevasta Anthirón kylästä, joka on 800 metrin korkeudella.
18106 Blume

18106 Blume (2000 NX3) on pieni asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Kirkkauden ja valon heijastumisen perusteella asteroidi on läpimitaltaan todennäköisesti – .
Asteroidi on nimetty William H. Blumen (s. 1948) mukaan.
Xerakióna

Xerakióna () eli Ágios Vasíleios (Άγιος Βασίλειος) on vuori Keski-Kreikassa. Sen korkeus on metriä. Vuori sijaitsee Boiotian alueyksikön alueella.
Xerakiónan itäpuolella sijaitsee Koufospithári-vuori, ja luoteispuolella Palaiothíva- ja Tilfoúsio- eli Pétra-vuoret. Antiikin ajan Leibethrion-vuori liitetään joskus Koufospitháriin ja joskus koko harjanteeseen, johon kuuluvat Koufospithári ja Xerakióna. Vuoren toinen nimi tulee siellä olevasta Pyhälle Basileiokselle omistetusta kirkosta.
Joskus vuoreen viitataan viereisen Tilfoúsion nimellä.
Xerovoúni (Boiotia)

Xerovoúni () on vuori Keski-Kreikassa. Sen korkeus on metriä. Vuori sijaitsee Boiotian alueyksikön alueella etelään Livadeián kaupungista sen ja Elikónas-vuoren välissä. Vuoresta käytetään myös nimeä "Lafýstio" (Λαφύστιο, myös "Lafýstion Óros", Λαφύστιον Όρος), mutta perinteisesti antiikin ajan Lafystion-vuoren on katsottu olleen sama kuin nykyinen Profítis Ilías -vuori, joka sijaitsee Xerovoúnin koillispuolella.
Roberto Viola (virkamies)

Roberto Viola (s. 1958) on italialainen Euroopan komission virkamies. Hän on toiminut viestintäverkkojen, sisältöjen ja teknologian pääosaston (DG CONNECT) pääjohtajana vuodesta 2015 lähtien.​ Hän johtaa pääosastoa, joka vastaa Euroopan unionin digitaalisten sisämarkkinoiden, laajakaistainfrastruktuurin, tekoälyn, datatalouden ja verkkoturvallisuuden politiikasta.​​
Ennen nykyistä tehtäväänsä Viola toimi pääosaston varapääjohtajana vuosina 2012–2015 ja oli myös Euroopan radiotaajuuspolitiikkaryhmän (RSPG) puheenjohtaja. Hänellä on tausta insinöörinä ja kokemusta EU:n digitaalistrategian muotoilusta korkeimmilla hallintotasoilla.​​
Timo Pesonen

Timo Pesonen (s. 1965) on suomalainen Euroopan komission virkamies. Hän on toiminut vuodesta 2020 lähtien puolustusteollisuuden ja avaruusasioiden pääosaston (DG DEFIS) pääjohtajana. Sitä ennen hän johti viestinnän pääosastoa. Pesonen on ollut EU-virkamiehenä vuodesta 1995 alkaen, ja hänellä on laaja kokemus kansainvälisistä suhteista ja EU-politiikasta. Hän on myös toiminut pääministeri Paavo Lipposen ulkopoliittisena neuvonantajana ja ollut Olli Rehnin kabinetin päällikkönä kymmenen vuoden ajan.
Pesonen on koulutukseltaan yhteiskuntatieteiden maisteri. Hän on valmistunut Tampereen yliopistosta kansainvälisen politiikan oppiaineesta.
Ğarm

Ğarm () on taajama ja Raštin piirin hallinnollinen keskus Tadžikistanissa. Se sijaitsee Vaxš (Surxob) -joen oikeanpuoleiselle rannalla 184 kilometriä Dušanbesta koilliseen. Taajamassa oli vuoden 2020 väestönlaskennan mukaan 8 857 asukasta.
Ğarm on Qaroteginin historiallisen maakunnan keskus, jossa oli linnoitus ja käskynhaltijan residenssi. Vuoteen 1920 saakka se kuului Buharan kaanikuntan. Paikkakunnasta tuli kaupunkimainen taajama vuonna 1937 ja vuoteen 1950 saakka se oli Ğarmin alueen hallinnollinen keskus.
Ğarmista on päällystetty maantieyhteys Dušanbehen. Tärkeimmät elinkeinot ovat mehiläistenhoito, puutarhanhoito ja perunan viljely. Taajamassa on erilaisia palveluja, ompelimo, mylly ja opettajankoulutuslaitos.
Heinrich von Herzogenberg

Heinrich von Herzogenberg (10. kesäkuuta 1843 Graz – 9. lokakuuta 1900 Wiesbaden) oli itävaltalainen säveltäjä.
Herzogenberg aloitti vuonna 1861 Wienin yliopistossa oikeustieteen ja filosofian opinnot. Hän kuitenkin siirtyi vuonna 1862 opiskelemaan sävellystä Felix Otto Dessoffin johdolla. Dessoffin talossa Herzogenberg tapasi ensimmäisen kerran Johannes Brahmsin, josta tuli hänen elinikäinen ystävänsä. Herzogenberg muutti Leipzigiin vuonna 1874 ja perusti siellä Philipp Spittan ja muiden kanssa Leipzigin Bach-seuran (Leipzig Bach-Verein), jonka johdossa hän toimi vuodesta 1875 kymmenen vuoden ajan. Herzogenberg seurasi vuonna 1885 Friedrich Kieliä Berliinin musiikkikorkeakoulun sävellysprofessorina. Hän johti myös mestarikursseja. Hän jäi eläkkeelle sairauden takia vähän ennen kuolemaansa.
Herzogenbergin tuotantoon kuuluu sinfonioita, kirkkomusiikkia, jousikvartettoja, muuta kamarimusiikkia sekä piano- ja urkuteoksia. Herzogenberg sai vaikutteita Brahmsilta. Osassa teoksista näkyy myös kiinnostus vanhaa musiikkia, erityisesti Johann Sebastian Bachia ja Heinrich Schütziä kohtaan. Herzogenberg oli vuodesta 1868 naimisissa pianisti-säveltäjä Elisabeth von Stockhausenin (1847–1892) kanssa.
Maastohiihdon maailmancup 2025–2026

Maastohiihdon maailmancup 2025–2026 on historian 45. virallinen maailmancup-kausi. Kausi alkaa 28. marraskuuta 2025 Suomen Rukalla ja päättyy 22. maaliskuuta 2026 Yhdysvaltojen Lake Placidissa. 
Kilpailukalenteri.
"Lähde: FIS"
Maailmancupin pisteet.
Miehet.
Lähde: FIS
Naiset.
Lähde: FIS
Ğafurov

Ğafurov () on taajama ja Bobodžon Ğafurovin piirin hallinnollinen keskus Suğdin maakunnassa Tadžikistanissa. Se sijaitsee Fergananlaakson länsiosassa 12 kilometriä maakunnan pääkaupungista Xudžandista kaakkoon. Taajamassa oli vuoden 2020 väestönlaskennan mukaan 19 431 asukasta.
Taajama on perustettu vuonna 1965 Sovetobod-nimisenä. Siitä tuli Ğafurovin kaupunki vuonna 1978 ja jälleen taajama vuonna 2005. Taajaman pinta-ala on 13,6 neliökilometriä. Se rajoittuu Undžīn ja Isfisorin maalaiskuntiin sekä Būstonin kaupunkiin.
Ğafurovissa sijaitsevat Xudžandin rautatieasema Xovosin ja Kokandin välisellä radalla sekä Xudžandin lentoasema. Siellä toimii muun muassa puuvilla-, elintarvike-, rakennustarvike- ja muoviteollisuutta. Nähtävyyksiin kuuluu akateemikko Bobodžon Ğafuroville omistettu museo.
Atsimo-Andrefana

Atsimo-Andrefana (malagassiksi, suom. 'lounainen') on hallinnollinen alue Madagaskarin lounaisosassa, yksi aluehallinnon 24:stä alueesta. Vuoden 2018 väestönlaskennassa sen väkiluku oli 1 797 894 ja pinta-ala 66 627,2 neliökilometriä. Väestöstä kaupunkilaisia oli prosenttia eli 254 993 asukasta. 
Atsimo-Andrefanan alue rajoittuu lännessä Intian valtameren Mosambikin kanaaliin. Pohjoisessa naapurina on Menaben, koillisessa Amoron’i Manian ja Haute Matsiatran, idässä Ihorombe ja Anosyn sekä kaakossa Androyn alueet.
Aluekeskus on yliopistokaupunki Toliara (Toliara I -piiri), joka sijaitsee 945 kilometriä pääkaupunki Antananarivosta lounaaseen. Aluehallinnon seuraavalla tasolla Atsimo-Andrefanan alue jakautuu yhdeksään piiriin:
Alueella sijaitsee useita monia suojelualueita, muun muassa kansallispuistoja (Mikean, Nosy Ve Androkan ja Tsimanampesotsan kansallispuistot).
Eivind Berggrav

Eivind Josef Berggrav (25. lokakuuta 1884 Stavanger – 14. tammikuuta 1959 Oslo) oli norjalainen teologi ja kirjailija, joka toimi Hålogalandin piispana vuosina 1928–1937 ja Oslon piispana 1937–1951. Hän oli 1900-luvun merkittävimpiä kirkollisia johtajia Norjassa.
Berggrav väitteli teologian tohtoriksi vuonna 1925. Hän työskenteli opettajana ja rehtorina eri kouluissa, kunnes hänestä vuonna 1919 tuli Hurdalin pitäjän pappi. Sieltä hän siirtyi seuraavana vuonna vankilapapiksi Osloon. Vuonna 1928 hänestä tuli Hålogalandin hiippakunnan piispa ja 1937 Oslon piispa. Oslon piispana hän kirjoitti muistelmateoksen "Spenningens land" (suom. "Piispana pohjan perillä") vuosistaan Norjan pohjoisimman hiippakunnan piispana. Teos menestyi Norjassa ja Ruotsissa, se suomennettiin vuonna 1938.
Toisen maailmansodan saksalaismiehityksen aikana hänestä tuli kirkollisen vastarintaliikkeen johtohahmo. Hänet pidätettiin vuonna 1942. Vankina hänet valittiin "Time-lehden" kansikuvaan joulupäivänä 1944. Sodan jälkeen hän osallistui kirkon hallinnon uudistamista valmistelleeseen komissioon, mutta hänen ajatuksensa toteutuivat lopullisessa vuonna 1953 hyväksytyssä kirkkolaissa vain pienissä määrin. Berggrav oli mukana myös kansainvälisessä ekumeenisessa toiminnassa, ja hän kuului Kirkkojen maailmanneuvoston puheenjohtajistoon.
Berggrav toimi vuodesta 1909 kuolemaansa saakka "Kirke og kultur" -lehden päätoimittajana.
Håkan Serner

John Gunnar Håkan Serner (1. syyskuuta 1933 Malmö – 25. lokakuuta 1984 Tukholma) oli ruotsalainen näyttelijä. Hän näytteli vuodesta 1961 Tukholman kaupunginteatterissa. Lisäksi hän esiintyi televisiossa ja elokuvissa.
Serner sairasti masennusta ja teki itsemurhan vuonna 1984.
Serner

Serner on seuraavien ruotsalaisten henkilöiden sukunimi:
Androy

Androy on hallinnollinen alue Madagaskarn eteläosassa, yksi maan 24:stä alueesta. Vuoden 2018 väestönlaskennassa sen väkiluku oli 900 235 ja pinta-ala 18 949,4 neliökilometriä. Väestöstä kaupunkilaisia oli prosenttia eli 86 317 asukasta. 
Androyn alueen naapureina ovat lännessä ja luoteessa Atsimo-Andrefanan sekä koillisessa ja idässä Anosyn alue. Etelässä. Lännessä alue rajautuu Intian valtamereen.
Aluekeskus on Ambovomben kaupunki Ambovombe-Androyn piirissä. Se sijaitsee 1 000 kilometriä maan pääkaupunki Antananarivosta etelään. Aluehellinnon seuraavalla tasolla Androyn alue jakautuu neljään piiriin: Ambovombe Androy, Bekily, Beloha ja Tsihombe. Nämä jakautuvat edelleen kuntiin.
Nils Edvard Hammarstedt

Nils Edvard Hammarstedt (3. maaliskuuta 1861 Torstuna, Ruotsi – 9. helmikuuta 1939 Lidingö, Ruotsi) oli ruotsalainen etnologi.
Nils Edvard Hammarstedtin vanhemmat olivat lääninrovasti Nils Oscar Hammarstedt ja Elma Jakobina Melander. Hänen kouluaikaisiin ystäviinsä kuului Anders Zorn. Hän suunnitteli taiteilijanuraa ja opiskelikin taidekouluissa Tukholmassa ja Düsseldorfissa, mutta kiinnostus kansanelämään vei hänet museotyöhön, ja hänestä tuli tutkimusalan uranuurtaja.
Hammarstedt nimitettiin Nordiska museetin ylimääräiseksi amanuenssiksi 1890, vakinaiseksi amanuenssiksi 1893 ja intendentiksi 1907. Hän teki matkoja museotutkimuksia varten Norjaan, Tanskaan ja Saksaan sekä kansatieteellisiä tutkimuksia varten Ruotsin eri osiin. Hän sai kunniatohtorin arvon 1907.
Hammarstedt harjoitti etnologisia ja kulttuurihistoriallisia, ennen kaikkea vertailevia kansanuskomuksen tutkimuksia ja edusti Ruotsissa samaa suuntaa kuin Wilhelm Mannhardt Saksassa sekä James Frazer ja muut Englannissa. Erityisesti hän tutki symbolisia lintujen kuvia. Lisäksi hän julkaisi eri aikakauskirjoissa kirjoituksia muinaisskandinaavisesta vuodenjaosta, eri tilaisuuksiin valmistetuista leivistä, laskiaisvirvoista, veljenmaljasta ja veriveljeydestä ja muusta.
Rakel Kurkela

Rakel Kurkela (o.s. "Porvari"; 22. elokuuta 1920 Iitti – 24. joulukuuta 1999 Helsinki) oli suomalainen elintarvikekemian ja -teknologian apulaisprofessori.
Kurkela syntyi maanviljelijä Toivo Porvarin ja Hilma Maria Sorsan perheeseen ja avioitui 1948 hallitussihteeri Pentti Aarno Kurkelan kanssa. Rakel Kurkela tuli ylioppilaaksi Ikaalisten yhteiskoulusta 1938 ja valmistui Teknillisestä korkeakoulusta diplomi-insinööriksi 1944 ja tekniikan lisensiaatiksi 1961 ja väitteli siellä tekniikan tohtoriksi 1964.
Kurkela oli Teknillisessä korkeakoulussa assistentti 1944–1947 ja samalla VTT:llä elintarviketeollisuuslaboratorion ylimääräinen assistentti. Helsingin yliopistossa hän oli ruoanvalmistusopin opettaja 1947–1973 ja elintarvikekemian ja -teknologian vt. apulaisprofessori useaan eri otteeseen 1965–1973, apulaisprofessori 1973–1983 ja professuurin hoitaja 1970–1971 ja 1977–1978. Yliopiston elintarviketeknologian dosentti hän oli 1983–1990. Kurkelalla oli lisäksi asiantuntija- ja luottamustehtäviä. Häntä pidetään ravinnon aistinvaraisen tutkimuksen uranuurtajana Suomessa.
Rudi Vikström

Rudi Vikström (s. 18. heinäkuuta 2007) on suomalainen jalkapalloilija, pelipaikaltaan keskushyökkääjä. Hän edustaa Veikkausliigassa pelaavaa pietarsaarelaista FF Jaroa ja kuuluu myös Suomen alle 19-vuotiaiden jalkapallomaajoukkueeseen.
Vikström pelasi juniorina ähtäväläisessä Esse IK:ssa ja Jarossa. Miesten sarjoissa hän debytoi kaudella 2022 pelattuaan Esse IK:n ykkösjoukkueessa Kolmosessa ja kakkosjoukkueessa Nelosessa. Seuraavana kesänä hän pelasi Jaron akatemiajoukkueessa Kolmosessa kymmenen ottelua, joissa teki kaksi maalia. Kaudella 2024 hän pelasi Kakkosessa Jakobstads BK:ssa yhden ottelun ja teki yhden maalin. Jaron akatemiajoukkueessa hän pelasi Kolmosessa kahdeksan ottelua ja teki kuusi maalia. 
Vikström nousi Jaron edustusjoukkueeseen vuonna 2025. Hän pelasi Liigacupissa viisi ottelua, joista avauskokoonpanossa yhden pelin. Veikkausliigassa hän pelasi ensimmäisen kerran vaihtopelaajana ottelussa Helsingin Jalkapalloklubia vastaan toukokuussa. Ensimmäisen pääsarjamaalinsa hän teki AC Oulua vastaan kesäkuussa. Hän pelasi kauden aikana kaikkiaan 18 veikkausliigaottelua, joista avauskokoonpanossa yhden pelin, ja teki neljä maalia. Suomen Cupissa hän teki neljässä ottelussa kolme maalia, joista kaksi puolivälierässä Ekenäs IF:ää vastaan. Hän pelasi kauden aikana lisäksi 14 ottelua Jaron akatemiajoukkueessa Kolmosessa ja teki niissä 34 maalia.
Vikström pelasi ensimmäisen ottelunsa Suomen alle 19-vuotiaiden maajoukkueessa Kanadaa vastaan syyskuussa 2025. Hän teki ottelussa myös ensimmäisen maaottelumaalinsa. Kaikkiaan hän on 24. lokakuuta 2025 mennessä pelannut neljä alle 19-vuotiaiden maaottelua, joista avauskokoonpanossa kolme peliä.
Albin Björkskog

Albin Björkskog (s. 16. marraskuuta 2004) on suomalainen jalkapalloilija, pelipaikaltaan oikea laitahyökkääjä. Hän edustaa Veikkausliigassa pelaavaa FF Jaroa.
Björkskog pelasi juniorina Larsmo Bollklubbissa ja Jarossa. Ensimmäiset aikuisten ottelunsa hän pelasi vuonna 2020 Kakkosessa Jakobstads BK:ssa ja Nelosessa Jaron akatemiajoukkueessa. Seuraavalla kaudella hän pelasi Jaron ykkösjoukkueessa Ykkösessä 21 ottelua ja teki yhden maalin. Suomen Cupissa hän pelasi kaksi ottelua ja teki niin ikään yhden maalin. Vuonna 2022 hän pelasi Jarossa 16 Ykkösen ottelua, joissa teki neljä maalia. Seuraavalla kaudella hän pelasi Ykkösessä kahdeksan ottelua. Jaron nousuun päätyneellä kaudella 2024 hän pelasi Ykkösliigassa 26 ottelua ja viimeisteli neljä maalia. Hän pelasi kausilla 2020–2023 lisäksi Jakobstads BK:ssa Kakkosessa 33 ottelua, joissa teki kuusi maalia. Jaron akatemiajoukkueessa hän on pelannut Kolmosessa ja Nelosessa yhteensä kuusi ottelua ja tehnyt kaksi maalia.
Björkskog pelasi kaudella 2025 Veikkausliigassa 26 ottelua, joista avauskokoonpanossa 19 peliä. Hän teki neljä maalia ja antoi viisi maalisyöttöä. Suomen Cupissa hän pelasi viisi ottelua ja teki kaksi maalia.
Björkskog pelasi kolme alle 18-vuotiaiden maaottelua.
Juha Lallukka (jalkapalloilija)

Juha Lallukka (s. 19. maaliskuuta 1980) on suomalainen jalkapalloilija, pelipaikaltaan hyökkääjä. Hän pelasi Veikkausliigaa Turun Palloseuran joukkueessa kausina 1998–2000.
Lallukka pelasi ensimmäisen veikkausliigaottelunsa TPS:n joukkueessa 1998, jolloin hän vielä pelasi pääasiassa Åbo IFK:ssa kolmannella sarjatasolla. Kaudella 1999 hän pelasi 20 veikkausliigaottelua ja teki niissä kolme maalia. Kaudella 2000 hän pelasi 19 liigaottelua ja teki niissä yhden maalin. Osan kaudesta hän pelasi Ykkösessä Åbo IFK:n joukkueessa. Kaudella 2001 hän pelasi vielä Ykköseen pudonneessa TPS:ssä. Kaudesta 2002 eteenpäin Lallukka pelasi alemmilla sarjatasoilla Salon Palloilijoissa ja Turun Tovereissa.
Lallukka pelasi kaksi nuorten ja neljä poikien maaottelua.
Juha Herne

Juha Herne (s. 8. huhtikuuta 1977) on suomalainen jalkapalloilija, pelipaikaltaan laitahyökkääjä. Hän pelasi Veikkausliigaa kolme kautta Turun Palloseurassa ja yhden kauden toisessa turkulaisseurassa FC Interissä.
Herne on Piikkiön Palloseuran kasvatti. Hän pelasi Veikkausliigaa Turun Palloseurassa kolme kautta: 20 ottelua kaudella 1998, yhdeksän ottelua kaudella 1999 ja 25 ottelua kaudella 2000. Hän teki Veikkausliigassa yhden maalin kaudella 1999 ja kaksi maalia seuraavalla kaudella. Osan kaudesta 1999 hän pelasi alemmilla sarjatasoilla Musan Salamassa ja Åbo IFK:ssa. Herne jatkoi TPS:ssä vielä sen pudottua Ykköseen kausilla 2001 ja 2002. Kaudella 2003 hän pelasi FC Interissä kymmenen veikkausliigaottelua ja teki niissä kolme maalia. Osan kaudesta hän pelasi Ykkösessä VG-62:n joukkueessa. Kaudesta 2004 eteenpäin Herne pelasi Kakkosta Salon Palloilijoissa.
Henry McGrady Bell

Henry McGrady Bell (25. lokakuuta 1880 Dundee, Angus, Skotlanti – 15. maaliskuuta 1958) oli englantilainen puutavaraliikemies, konsuli ja muistelmakirjailija. Aikoinaan Bell asui Keski-Suomessa ja toimi puutavaran välittäjänä. Hän oli Iso-Britannian pääkonsulina Suomessa 1918–1919 ja avusti Britannian kuninkaallisen laivaston samaan aikaan Itämerellä käymiä sotatoimia Neuvosto-Venäjää vastaan. Myöhemmin Bell oli lontoolaisen välittäjäliikkeen Price &amp; Piercen johtokunnan jäsenenä ja vuodesta 1931 Suomen kunniapääkonsulina Lontoossa. Price &amp; Pierce oli 1920- ja 1930-luvulla Suomen sahatuotteiden ja selluloosan suurin välittäjä Englannissa. Bell edisti brittiläis-suomalaisia kauppasuhteita ja järjesti muun muassa brittinuorille harjoittelupaikkoja suomalaisiin teollisuuslaitoksiin. Bell julkaisi 1950 muistelmateoksen "Land Of Lakes: Memories Keep Me Company".
Talvisodan aikana Bell organisoi brittiläisen Finland Fund -järjestön rahankeruuta Suomen Punaiselle Ristille. Varoilla hankittiiin muun muassa nelimoottorinen de Havilland D.H.86B Express -matkustajalentokone (rekisteritunnus G-AETM, Suomessa OH-IPA, nimi "Silver Star"). Bell toimitti koneen Suomeen 20. helmikuuta 1940, mutta se poistettiin pian ilmavoimien kalustosta koneen vaurioiduttua yhteentörmäyksessä Malmin lentokentällä 27. toukokuuta 1940, eikä sitä enää korjattu kuntoon. Välirauhan aikana Bell toimi rahaliikenteen järjestäjänä organisoitaessa Suomeen ja Suomessa oleviin saksalaisjoukkoihin kohdistunutta Secret Intelligence Servicen (SIS) suorittamaa tiedustelutoimintaa.
Talin golfkentällä on pelattu Bellin lahjoittamasta Henry McGrady Bell’s Challenge Cupin kiertopalkinnosta yhtäjaksoisesti vuodesta 1933 alkaen lukuun ottamatta vuotta 1989.
Olof Hammarsten

Olof Hammarsten (1841–1932) oli ruotsalainen kemisti ja fysiologi.
Hammarsten oli vuodesta 1877 Upsalan yliopistossa lääketieteen ylimääräinen professori ja 1883 lääketieteellisen ja fysiologisen kemian professori. Hän oli yliopiston rehtorina 1901–1904 ja sai täysinpalvelleena eron 1906.
Hammarsten harjoitti laajaa tieteellistä toimintaa fysiologisen kemian alalla niin hyvin tutkijana kuin oppikirjojen tekijänä ja kirjailijana ja oli aikansa etevimpiä fysiologisia kemistejä. Hänen tärkeimpiin kokeellisiin töihinsä kuuluvat tutkimukset peptonista ja sapesta, veren hyytymisestä ja musiiniaineista. Hänen laaja oppikirjansa "Lärobok i fysiologisk kemi och fysiolgisk kemisk analys" (1883 ja 1889) käännettiin useille kielille. Ruotsin lääkäriseura myönsi hänelle 1901 tieteellisistä ansioista Berzeliuksen kultamitalin.
Jalkapallon Suomen Cup 1977

Jalkapallon Suomen Cup 1977 oli cupin 23. järjestämisvuosi. Kilpailuun osallistui 309 joukkuetta. Mestaruussarjan ja I divisioonan joukkueet pääsivät suoraan varsinaisen cupin ensimmäiselle kierrokselle, ja muut joukkueet pelasivat ennen sitä karsintakilpailun.
Loppuotteluun selviytyivät mestaruussarjalainen Valkeakosken Haka ja I divisioonan joukkue Seinäjoen Palloseura. Haka voitti 23. lokakuuta 1977 Helsingissä pelatun ottelun maalein 3-1. Mestaruus oli Hakan kuudes.
Talk Is Cheap

Talk Is Cheap on englantilaisen muusikon Keith Richardsin, The Rolling Stonesin kitaristin, esikoissooloalbumi, joka julkaistiin vuonna 1988. Levyn julkaisi Virgin Records. Se sai ilmestyessään myönteiset arvostelut. 
Albumilta julkaistiin singlenä kappaleet ”Take It so Hard” ja ”Make No Mistake”, joista tehtiin myös musiikkivideot. Albumilla soittaa Keith Richardsin perustama yhtye The X-Pensive Winos.
Tausta.
Rolling Stonesin johtohahmojen, laulaja Mick Jaggerin ja kitaristi Keith Richardsin välit kiristyivät 1980-luvulla, kun he alkoivat olla eri mieltä yhtyeen musiikillisesta suunnasta. Imagoonsa tarkasti suhtautunut Jagger halusi seurata uusia trendejä ja pitää Rolling Stonesin ajankohtaisena, kun taas Richards halusi säilyttää yhtyeen juuret blues-pohjaisena rock-yhtyeenä. Kun riitelyn seurauksena Jagger keskittyi mieluummin soolouraansa sen sijaan, että olisi lähtenyt Rolling Stonesin "Dirty Work" -albumin kiertueelle vuonna 1986, Richards suuttui asiasta ja aloitti oman sooloprojektinsa. '
"Talk is Cheap" -albumin kappale “You Don’t Move Me” syntyi heidän välirikkonsa innoittamana. Keith kritisoi kappaleessa avoimesti Mick Jaggeria, joka vastasi Richardsin kritiikkiin "Primitive Cool" -sooloalbuminsa kappaleessa ”Shoot Off Your Mouth”. Richards ryhtyi sooloalbumillaan yhteistyöhön rumpali, tuottaja Steve Jordanin kanssa, joka oli työskennellyt aikaisemmin studiomuusikkona "Dirty Work" -levyllä ja josta tuli myöhemmin Rolling Stonesin kiertuerumpali Charlie Wattsin kuoleman (2021) jälkeen.
Kaksikko kirjoitti useita uusia kappaleita, joista ”Almost Hear You Sigh” päätyi myöhemmin Rolling Stonesin "Steel Wheels" -albumille vuonna 1989. Keith Richards halusi albumille oman bändisoundin ja siksi sooloalbumia varten koottiin yhtye The X-Pensive Winos. Yhtyeessä soitti Keith Richardsin ja Steve Jordanin lisäksi kitaristi Waddy Wachtel, kosketinsoittaja Ivan Neville, basisti, rumpali Charley Drayton ja saksofonisti Bobby Keys. 
Äänitykset alkoivat elokuussa 1987 Le Studiossa Morin Heightsissa Quebecissä ja jatkuivat satunnaisesti seuraavan vuoden toukokuuhun asti. Äänityksiä tehtiin myös Montserratilla ja Bermudalla. Levyn äänityksiin osallistui myös useita vierailevia artisteja, kuten Sarah Dash, Bootsy Collins, Maceo Parker, The Memphis Horns -torvisektio ja laulaja Patti Scialfa. Ainoa toinen The Rolling Stones -yhtyeen jäsen, joka soitti levyllä, oli kitaristi Mick Taylor. Albumin kannen suunnitteli, valokuvaaja Sante D'Orazio. 
Korostaakseen itsenäisyyttään Richards teki levytyssopimuksen Virgin Recordsin kanssa, kun taas The Rolling Stones oli tuolloin Sony Musicin alaisuudessa. Yhtye siirtyi Virginille vasta vuonna 1993. Albumilta julkaistiin singlenä kappaleet ”Take it so Hard” sekä ”Make No Mistake”, ja niistä tehtiin myös musiikkivideot. Albumi sai hyvät arvostelut. Esimerkiksi "Record Collector" -lehden mukaan albumilla soi ”lämmin, telepaattinen ja sielukas funk, Kokonaisuus kuulostaa konkreettisesti siltä, että muusikot pitävät soittaessaan suunnattomasti hauskaa.”
Kappaleet.
Kappaleet on säveltänyt ja sanoittanut Keith Richards &amp; Steve Jordan
A-puoli
B-puoli
Hans Wikberg

Hans Wikberg (s. 24. maaliskuuta 1975) on suomalainen jalkapalloilija, pelipaikaltaan laitahyökkääjä. Hän pelasi Veikkausliigaa neljä kautta Turun Palloseurassa ja kolme kautta FC Hämeenlinnassa.
Wikberg edusti vuoteen 1995 saakka Ekenäs IF:ää kolmannella ja neljännellä sarjatasolla. Kaudella 1996 ja yhden ottelun verran kaudella 1997 hän pelasi Ykkösessä Hangö IK:n joukkueessa. Kausina 1997–2000 Wikberg pelasi Turun Palloseuran joukkueessa 101 veikkausliigaottelua ja teki niissä yhdeksän maalia. Sitten hän siirtyi FC Hämeenlinnaan, jota hän edusti kaudella 2001 Ykkösessä sekä kausina 2002–2004 Veikkausliigassa. Hän pelasi Hämeenlinnassa 56 veikkausliigaottelua ja teki niissä seitsemän maalia. Tämän jälkeen hän palasi Ekenäs IF:ään.
Šar

Šar tai Šar-vuoret (makedoniaksi Шар Планина tai Šar Planina, albaniaksi Mali i Sharrit) on Balkanin niemimaalla, Pohjois-Makedonian länsiosan ja Kosovon eteläosan alueilla suunnassa lounaasta koilliseen, sijaitseva 75 kilometrin pituinen vuoriketju. Sen leveys vaihtelee 10 ja 20 kilometrin välillä, ja sen korkein huippu on 2747 metriä korkea Titov Vrv. Pohjois-Makedoniaan kuuluvalla Šar-vuorten alueella sijaitsevat vuonna 2021 perustettu kansallispuisto ja Popova Sapkan hiihtokeskus.
Petteri Viljanen

Petteri Viljanen (s. 22. tammikuuta 1972) on suomalainen jalkapalloilija, pelipaikaltaan keskuspuolustaja. Hän pelasi Veikkausliigaa vuosina 1990–2000 seuroinaan Turun Palloseura, Tampereen Pallo-Veikot, Pietarsaaren Jaro ja turkulainen FC Inter.
Viljanen aloitti veikkausliigauransa Turun Palloseurassa kaudella 1990. Hän pelasi TPS:ssä kaikkiaan 46 liigaottelua. Kaudella 1994 hän edusti Tampereen Pallo-Veikkoja kuudessa liigaottelussa ja Pietarsaaren Jaroa 11:ssä, ja hän pelasi myös Ykkösessä yhden ottelun Kajaanin Hakan joukkueessa. Kaudella 1995 hän jatkoi Jarossa ja pelasi 26 liigaottelua. Tuolla kaudella hän teki uransa ainoan liigamaalin. Kaudet 1996–2000 Viljanen edusti FC Interiä, neljä kautta Veikkausliigassa ja välillä yhden kauden Ykkösessä. Hän pelasi FC Interissä 58 veikkausliigaottelua. Ykkösessä hän teki 24 ottelussaan kaksi maalia. Kaudella 2001 Viljanen edusti Ykkösessä Salon Palloilijoita ja teki 21 ottelussaan yhden maalin.
Petteri Viljasen pikkuveli Petri Viljanen pelasi jalkapalloa Veikkausliigassa.
Paltrow

Paltrow on muun muassa seuraavien henkilöiden sukunimi:
S/S Esbo

S/S Esbo oli suomalainen rahtihöyrylaiva, joka haaksirikkoutui ajauduttuaan myrskyssä matalikolle Selker Rocksin edustalla lähellä Whitehavenia Englannisssa 19. lokakuuta 1935. Miehistö pelastui, mutta alus jäi hylyksi. Alus saatiin myöhemmin irrotettua, mutta se upposi hinattaessa romutettavaksi.
Alus rakennettiin 1900 Sunderlandissa William Pickersgill &amp; Sonsin telakalle nimellä "Avristan" swansealaiselle varustamolle Anglo-Algerian SS Co Ltd. Myöhemmin alus oli eri omistajilla nimillä "Condylis" (1911), "Finland" (1915), "Genesee" (1916), "Eleni" (1921) ja "Malin" (1928), kunnes suomalais-norjalainen Helsingissä toiminut Rederi A/B Deepseatrader Oy:n (Nordenfjeldske Lines Ab) nimesi 1933 sen "Esboksi". Laivan vetoisuus oli 4 850 kuollutpainotonnia, trippelihöyrykoneen teho 1 500 hevosvoimaa, pituus 101,8 metriä, leveys 14,45 metriä ja syväys 6,68 metriä.
"Esbo" oli 19. lokakuuta 1935 painolastissa matkalla Liverpoolista Suomeen, kun se ajautui myrskyssä kohti Cumberlandin rannikkoa Irlanninmerellä Selker Rocksin edustalla lähellä Whitehavenia. Laivan molemmat ankkurit laskettiin, mutta molempien ankkuriketjujen katkettua 24 hengen miehistö joutui siirtymään pelastusveneisiin. Hylyn osti romutettavaksi Newcastlessa ja Workingtonissa toiminut Robert Frazer &amp; Sons Ltd. Hylky saatiin irrotettua vasta 26. maaliskuuta 1936, jolloin se oli ehtinyt vaurioitua pahoin merenkäynnissä. Tilapäisten korjausten jälkeen hylkyä lähdettiin hinaamaan romutettavaksi pohjoiseen Trooniin. Matkalla hylky alkoi täyttyä vedellä mitä ei saatu pumpuilla pysäytettyä. Hylky upposi Benane Headin luona Girvanin eteläpuolella pumppujen tukkeuduttua. Hylky on 28 metrin syvyydessä ja sen sijaintipaikan koordinaatit ovat 55°10.201' N, 5°4.268' W.
Kävelymatto

Kävelymatto on kompakti ja usein kokoontaitettava juoksumattoa muistuttava kuntolaite, joka on tarkoitettu ensisijaisesti kävelyyn tai kevyeen hölkkään sisätiloissa. Laitteen pääosa on hihna, joka liikkuu kuljetusmekanismin avulla. Kävelymatto eroaa perinteisestä juoksumatosta pienemmän kokonsa, alhaisemman nopeutensa ja yksinkertaisemman rakenteensa ansiosta. Sitä käytetään pääasiassa matalatehoiseen liikkumiseen, esimerkiksi työpäivän aikana aktiivisuuden lisäämiseksi tai istuma painotteisen elämäntyylin tasapainottamiseksi.
Historia.
Modernin, kotikäyttöön tarkoitetun kävelymaton konsepti on kehittynyt tarpeesta luoda pienempi ja tilaa säästävä harjoituslaite, sillä perinteiset juoksumatot olivat suuria ja suunniteltu juoksemiseen. 2010-luvun puolivälissä markkinoille alettiin tuoda kokoon taitettavia pöydänalusmalleja.
Vilhelm Hammershøi

Vilhelm Hammershøi (15. toukokuuta 1864 – 13. helmikuuta 1916) oli tanskalainen taidemaalari.
Hammershøi opiskeli Kööpenhaminan taideakatemiassa 1879–1884 ja P.S. Krøyerin johdolla. Hän kuului 1891 Den frie Udstillingin perustajiin. Hänen omaksi alakseen tulivat pienet, yksinkertaiset huoneensisustat, joissa täytekuvana on usein joku yksinäinen henkilöhahmo ja joissa on käytetty lähinnä vain mustaa ja valkoista tai vaaleanruskeaa. Maalaukset muistuttavat tunnelmaltaan delftiläistä Jan Vermeeriä tai James McNeill Whistleriä ja Eugène Carrièrea. Hän maalasi myös maisemia, henkilö- ja muotokuvia. Hänen merkityksensä Tanskan taiteelle on ollut suuri. Myös hänen veljensä Svend Hammershøi oli taidemaalari.
Carrière

Carriére tai Carriere on muun muassa seuraavien henkilöiden sukunimi:
Viiksimateet

Viiksimateet (Gaidropsaridae) on turskakaloihin kuuluva kalaheimo. Heimon lajeja tavataan Atlantista ja Tyynestämerestä.
Lajit ja anatomia.
Viiksimateisiin kuuluu kolme sukua ja 16–19 lajia. Ruumiinrakenteeltaan heimon lajit ovat pitkänomaisia ja pyöreäpäisiä. Heimon kaloilla on kolme selkäevää, joista ensimmäinen koostuu paksusta ruodosta, toinen on matala ja osin surkastunut ja kolmas on pitkä. Myös peräevä on pitkä. Viiksimateiden kuonossa on useita viiksisäikeitä. Suurimmillaan viiksimateet voivat kasvaa noin 50 cm pitkiksi.
Levinneisyys ja elintavat.
Viiksimateita tavataan Atlantissa ja paikoitellen Tyynessämeressä. Heimon lajit elävät tavanomaisesti lähellä pohjaa.
Luettelo Vaasan Palloseurassa pelanneista jalkapalloilijoista

Tämä on luettelo Vaasan Palloseurassa pelanneista jalkapalloilijoista. Luettelo sisältää Suomen korkeimmalla sarjatasolla SM-sarjassa ja Veikkausliigassa esiintyneet pelaajat, sekä heidän pelaamansa kaudet, ottelut ja maalit Vaasan Palloseurassa millä tahansa sarjatasolla.
Kronos Kairos

Kronos Kairos on Herra Ylpön ohjaama suomalainen tieteiselokuva, joka tuli ensi-iltaan marraskuussa 2025.
Herra Ylppö on paremmin tunnettu muusikkona (muun muassa yhtyeistä Herra Ylppö &amp; Ihmiset ja Maj Karma) sekä musiikkivideoiden ohjaajana. Kronos Kairos -elokuvan kanssa hän teki loikan fiktioon: hän toimii ohjaajana, kuvaajana, leikkaajana, ja myös puvustus sekä tuotanto on ollut osittain hänen vastuullaan.
Kuvauspaikkoina toimivat muun muassa Andalusian vuoristomaisemat Espanjassa ja joitakin sisäkohtauksia on kuvattu Suomessa, muun muassa Karkkilassa.
Elokuvan teema kumpuaa eron jälkeisestä tilasta, tinnitus‐kokemuksesta ja miehisen identiteetin pirstaloitumisesta. Herra Ylppö on kommentoinut, että elokuvaa on työstetty useita vuosia ja siinä näkyy henkilökohtainen prosessi.
Elokuvan ovat käsikirjoittaneet Herra Ylppö ja Mika Lätti. Elokuvan tuottajia ovat Mika Lätti, Herra Ylppö, Toni Järvinen, Jari Sarasvuo, Mariska ja Bo Malmberg.
Elokuvan levittää elokuvateattereihin Elävän kuvan keskus ELKE ry.
Saša

Saša ("Саша") on alun perin venäläinen tai ukrainalainen lempinimimuoto miehennimestä "Aleksandr (Александр)" tai sen naispuolisesta vastineesta "Aleksandra (Александра)." Sitä käytetään nykyään joko miehen tai naisen varsinaisena etunimenä useissa muissakin kielissä, myös kirjoitusasuissa "Sasha," (saksalaisittain) "Sascha" tai (ranskalaisittain) "Sacha".
Jacques Saly

Jacques-François-Joseph Saly (20. kesäkuuta 1717 – 4. toukokuuta 1776) oli ranskalaissyntyinen, Tanskassa vaikuttanut kuvanveistäjä.
Saly oleskeli Prix de Rome -apurahan turvin Italiassa 1740–1748. Hän sai 1752 kutsun veistää Kööpenhaminaan Kuningas Fredrik V:tä esittävän ratsastajapatsaan, ja hän tuli Kööpenhaminaan lokakuussa 1752. Veistos valmistui ja siirrettiin marmorijalustalle Amalienborgin linnanaukiolle elokuussa 1768 mutta paljastettiin vasta 1771. Lopullisesti se valmistui 1774. Hän työskenteli Tanskan kuninkaallisen taideakatemian johtajana 1754–1771. Ulkomaalaisena hän sai paljon vastustajia ja erosi tehtävästä mutta jäi Kööpenhaminaan vielä muutamaksi vuodeksi. Hän palasi Ranskaan 1774.
154991 Vinciguerra

154991 Vinciguerra (2005 BX26) on pieni asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Kirkkauden ja valon heijastumisen perusteella asteroidi on läpimitaltaan todennäköisesti – .
Asteroidi on nimetty Lucia Vinciguerran (s. 1965) mukaan.
481984 Cernunnos

481984 Cernunnos (2009 KL2) on pieni asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Kirkkauden ja valon heijastumisen perusteella asteroidi on läpimitaltaan todennäköisesti – .
Cernunnos on kelttiläisessä mytologiassa hedelmällisyyden, elämän ja manalan ilmentymä.
189011 Ogmios

189011 Ogmios (1997 NJ6) on pieni asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Kirkkauden ja valon heijastumisen perusteella asteroidi on läpimitaltaan todennäköisesti – .
Ogmios on kelttiläisen mytologian hahmo, joka on kaunopuheisuuden ja suostuttelun henkilöitymä.
452307 Manawydan

452307 Manawydan (1997 XV11) on pieni asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Kirkkauden ja valon heijastumisen perusteella asteroidi on läpimitaltaan todennäköisesti – .
Manawydan ab Llŷr on walesiläisessä mytologiassa oppinut ja rauhallinen mies.
Tentek

Tentek () on Sasyqköliin laskeva joki Jetısun alueen Alakölin piirissä Kazakstanissa. Sen pituus on 200 kilometriä ja valuma-alueen laajuus 5 390 neliökilometriä.
Tentek saa alkunsa Džungarian Alataun pohjoisrinteiden jäätiköiltä. Sen tärkeimmät sivujoet ovat Şynjyly, Şymbūlaq, Arşaly ja Ağynqatty. Joki virtaa yläjuoksullaan kapeassa laaksossa. Alajuoksun tasangolla se jakautuu kolmeksi haaraksi, jotka yhtyvät Üşaralin kaupungin alapuolella.
Tentekin keskimääräinen virtaus Yntalyn kylän luona on 47,1 kuutiometriä sekunnissa. Se täyttyy sulamisvesistä maalis-huhtikuussa. Vettä käytetään juomavetenä ja peltojen keinokasteluun. Alajuoksulle on rakennettu vuonna 1975 valmistunut pato ja kastelujärjestelmä.
326732 Nice

326732 Nice (2003 HB6) on keskikokoinen asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Kirkkauden ja valon heijastumisen perusteella asteroidi on läpimitaltaan todennäköisesti – . Asteroidin pyörähdysaika akselin ympäri on 
Asteroidilla on kuu, joka on löydetty vuonna 2021 valokäyrähavainnoista. Kuun läpimitta on noin .
Asteroidi on nimetty kaakkoisranskassa sijaitsevan Nizzan kaupungin mukaan.
Jean-Louis Hamon

Jean-Louis Hamon (1821–1874) oli ranskalainen taidemaalari. Hän oli Paul Delarochen ja Charles Gleyren oppilas. Hän teki jonkin aikaa Sèvres’n posliinitehtaalle maljakkomaalauksia. Hän on kuitenkin tullut tunnetuksi antiikintyylisistä, Pompejin seinämaalausten mukaan n.s. uuskreikkalaiseen tyyliin (neogrec) maalaamistaan laatukuvista. Pääteoksena pidetään idylliä "Sisareni ei ole täällä" (1853).
Skodborg

Skodborg on taajama Vejenin kunnassa Tanskassa. Taajamassa oli 1 221 asukasta vuoden 2025 alussa.
Store Andst

Store Andst on taajama Vejenin kunnassa Tanskassa. Taajamassa oli 792 asukasta vuoden 2025 alussa.
Sønder Hygum

Sønder Hygum on taajama Vejenin kunnassa Tanskassa. Taajamassa oli 424 asukasta vuoden 2025 alussa.
Vejen

Vejen on taajama Vejenin kunnassa Tanskassa. Taajamassa oli 10 416 asukasta vuoden 2025 alussa.
Øster Lindet

Øster Lindet on taajama Vejenin kunnassa Tanskassa. Taajamassa oli 400 asukasta vuoden 2025 alussa.
Andkær

Andkær on taajama Vejlen kunnassa Tanskassa. Taajamassa oli 364 asukasta vuoden 2025 alussa.
Bredal

Bredal on taajama Vejlen kunnassa Tanskassa. Taajamassa oli 610 asukasta vuoden 2025 alussa.
Bredsten

Bredsten on taajama Vejlen kunnassa Tanskassa. Taajamassa oli 1 902 asukasta vuoden 2025 alussa.
Brejning

Brejning on taajama Vejlen kunnassa Tanskassa. Taajamassa oli 3 120 asukasta vuoden 2025 alussa.
Timo Lahtivuori

Timo Lahtivuori (s. 11. tammikuuta 1972) on suomalainen jalkapalloilija, pelipaikaltaan laitahyökkääjä. Hän pelasi Veikkausliigaa viitenä kautena Tampereen Pallo-Veikkojen, Turun Palloseuran, ja Vaasan Palloseuran joukkueissa. Hän voitti Suomen-mestaruuden kaudella 1994.
Lahtivuori pelasi 1990-luvun alussa alemmilla sarjatasoilla Åbo IFK:n ja Pargas IF:n joukkueissa. Kaudella 1994 hän pelasi Veikkausliigan mestaruuden voittaneessa Tampereen Pallo-Veikkojen joukkueessa 14 ottelua ja teki niissä kaksi maalia. Kausina 1995 ja 1996 hän pelasi Turun Palloseurassa 29 liigaottelua ja teki niissä kolme maalia. Kausina 1997 ja 1998 hän pelasi Vaasan Palloseurassa 33 liigaottelua ja teki niissä neljä maalia. Sittemmin hän pelasi alemmilla sarjatasoilla muun muassa Someron Voimassa.
Laxén

Laxén on pääosin Suomessa ja Ruotsissa esiintyvä sukunimi. Se ei ole kovin yleinen. 
Esiintyminen.
Suomessa sukunimen edustajia oli 56 vuonna 2025. Se on yleisyyslistalla sijalla 10 440.
Ruotsissa asui vuonna 2020 tilastojen mukaan 35 Laxén-nimistä henkilöä.
Yhdysvalloissa asui vuonna 2010 jopa 111 henkeä, joiden sukunimi oli Laxen tai Laxén. Nimi esiintyy pääosin valkoihoisilla henkilöillä.
Per Sjöstrand

Nils Per Erik Sjöstrand (29. heinäkuuta 1930 Tukholma – 25. lokakuuta 2008 Viken) oli ruotsalainen näyttelijä ja teatteriohjaaja. Hän johti Helsingborgin kaupunginteatteria vuosina 1962–1968.
Yleinen alue

Yleinen alue on Suomessa asemakaavaan perustuva kunnan omistuksessa oleva yleisen alueen lohkomisessa muodostettu kiinteistö. Se on kiinteistörekisterissä oma kiinteistölajinsa. 
Yleinen alue voi olla:
Yleisen alueen omistusoikeutta ei kirjata lainhuutona. Sitä ei voi myöskään pantata. Yleinen alue voidaan vuokrata ja siitä voidaan luovuttaa määräala.
Yleisellä alueella ei voi olla osuutta yhteiseen alueeseen.
Ozama

Ozama on joki Dominikaanisessa tasavallassa. Se laskee mereen pääkaupunki Santo Domingossa. 
Joen kulku.
Ozama saa alkunsa Loma Siete Cabezasin vuorelta Sierra de Yamasan vuoristosta ja se laskee Karibianmereen Dominikaanisen tasavallan pääkaupunki Santo Domingossa. Pituutta joella on 148 kilometriä ja sen valuma-alueen koko on 2 685 km². Dominikaanisen tasavallan joista se on neljänneksi pisin. Ozamaan laskee kolme sivujokea: Isabela, Sabita ja Yabacoa.
Historia.
Bartolomé Kolumbus perusti Santo Domingon Ozaman itärannalle vuonna 1496 ja se siirrettiin joen länsirannalle hurrikaanin jälkeen vuonna 1502. Sen suojaksi joen varteen rakennettiin Fortaleza Ozaman linnoitukset. Myöhemmin kaupunkialue on kasvanut joen molemmille puolille ja pitkin joen vartta sisämahan päin.
Joki on kärsinyt saastumisesta. Jokea pitkin saasteita ja jätettä päätyy Karbianmereen ja pääkaupungin rannikolle. Suuri osa esimerkiksi Karibianmeren kelluvasta muovijätteestä päätyy mereen Ozaman kautta. Joen kulku menee ajoittain tukkoon kerääntyneestä jätteestä ja vesihyasinttikasvustoista.
Hertha Hillfon

Hertha Maria Lilli-Mor Hillfon (o.s. Forsberg; 2. kesäkuuta 1921 Härnösand – 25. lokakuuta 2013 Tukholma) oli ruotsalainen keraamikko ja kuvanveistäjä. Hän opiskeli Konstfackissa vuosina 1953–1957 ja järjesti ensimmäisen oman näyttelynsä vuonna 1959. Seuraavalla vuosikymmenellä hän sai innoitusta pop-taiteesta. Hillfon teki paljon julkisia ja yksityisiä tilaustöitä muun muassa kouluihin, kirjastoihin, pankkeihin ja hotelleihin. Hän kuoli vuonna 2013 ja hänet on haudattu Tukholman Skogskyrkogårdeniin.